Ministru kabineta noteikumu „Darbības programmas „Izaugsme un nodarbinātība” 8.4.1.specifiskā atbalsta mērķa “Pilnveidot nodarbināto personu profesionālo kompetenci” 8.4.1.1.pasākuma “Izmēģinājumprojekts bezdarba riskam pakļauto nodarbināto personu atbalstam” īstenošanas noteikumi” projekta sākotnējās ietekmes novērtējuma ziņojums (anotācija).

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts “Darbības programmas „Izaugsme un nodarbinātība” 8.4.1.specifiskā atbalsta mērķa “Pilnveidot nodarbināto personu profesionālo kompetenci” 8.4.1.1.pasākuma “Izmēģinājumprojekts bezdarba riskam pakļauto nodarbināto personu atbalstam” īstenošanas noteikumi” (turpmāk – MK noteikumu projekts) izstrādāts atbilstoši:1) darbības programmas “Izaugsme un nodarbinātība” (turpmāk – DP) mērķiem, ievērojot Ministru Prezidenta 2014.gada 21.jūlija rezolūcijā Nr.12/2014-JUR-151 ministrijām doto uzdevumu līdz 2017.gada 1.decembrim atbilstoši kompetencei sagatavot un noteiktā kārtībā iesniegt MK Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13. un 14.punktā minēto tiesību aktu projektus;2) MK 2015.gada 12.maija rīkojuma Nr.244 “Par Iekļaujošas nodarbinātības pamatnostādnēm 2015.-2020.gadam” 6.punktā doto uzdevumu Izglītības un zinātnes ministrijai (turpmāk - IZM) sadarbībā ar Labklājības ministriju izstrādāt un līdz 2015.gada 30.septembrim iesniegt noteiktā kārtībā MK tiesību aktu projektus, lai nodrošinātu izmēģinājumprojekta īstenošanas uzsākšanu ne vēlāk kā 2016.gada 1.janvārī.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pieaugušo izglītības pasākumu attīstībai ir būtiska nozīme iedzīvotāju konkurētspējas attīstībā, īpaši bezdarba riskam pakļautajām nodarbināto grupām un bezdarbniekiem, kuru prasmju līmenis ir zems. Lai nodrošinātu minēto Eiropas Savienības (turpmāk – ES) fondu 2007.-2013.gada plānošanas periodā, mūžizglītības sistēmas pilnveidei darbības programma „Cilvēkresursi un nodarbinātība” ietvaros ieviests projekts „Mūžizglītības pasākumi nodarbinātām personām”, kas tika īstenots darbības programmas „Cilvēkresursi un nodarbinātība” papildinājuma 1.2.2.1.2.apakšaktivitātes „Atbalsts mūžizglītības politikas pamatnostādņu īstenošanai” ietvaros.Arī ES fondu 2014.-2020.gada plānošanas periodā, turpinot sniegt atbalstu nodarbinātām personām, viens no Izglītības attīstības pamatnostādnēs 2014.–2020. gadam noteiktajiem mērķiem paredz līdz 2020.gadam Latvijā iesaistīt 15 % pieaugušo izglītības pasākumos. Saskaņā ar MK 2015.gada 12.maija rīkojuma Nr.244 “Par Iekļaujošas nodarbinātības pamatnostādnēm 2015.-2020.gadam” 5.punktu IZM, īstenojot 8.4.1.specifiskā atbalsta mērķa “Pilnveidot nodarbināto personu profesionālo kompetenci” (turpmāk – 8.4.1.SAM) pasākumus, jānodrošina atbalsts arī nodarbinātajiem nozarēs un profesiju grupās, kurās paredzama nodarbināto skaita samazināšanās tehnoloģisko procesu attīstības un darba ražīguma kāpināšanas rezultātā, lai preventīvi nodrošinātu bezdarba iestāšanās riska mazināšanu un nodrošinātu ātrāku pielāgošanos mainīgajam darba tirgus pieprasījumam. Arī daudzos pētījumos, tajā skaitā Pasaules Bankas pētījumā „Latvija: kurš ir bezdarbnieks, ekonomiski neaktīvais vai trūcīgais”[[1]](#footnote-1) vairākkārt ir uzsvērts, ka dažāda veida apmācību pieejamība veicina darbaspēka konkurētspēju (spēju konkurēt darba tirgū un iekārtoties darbā) un tādējādi stiprina valsts nacionālo ekonomiku, un palīdz tai būt stiprai globālo izaicinājumu priekšā. Līdz ar to ieguldījumi apmācību pasākumos, tajā skaitā mūžizglītībā, tiek uzskatīti par vienu no prioritārajiem investīciju virzieniem, jo tādējādi tiek uzlabota darbaspēka un uzņēmumu saimnieciskās darbības konkurētspēja, kas labvēlīgi ietekmē makroekonomisko rādītājus – darba ražīgumu un valsts konkurētspēju globālajos tirgos.Vēl jo vairāk, Ekonomikas ministrijas prognozes[[2]](#footnote-2) liecina, ka aizvien straujāk pieaugs pieprasījums pēc augstas, kā arī vidējas kvalifikācijas speciālistiem – tieši šajās kvalifikāciju grupās pēc 10-20 gadiem var izveidoties darbaspēka trūkums un iedzīvotājiem ar zemāku prasmju līmeni būs arvien grūtāk iesaistīties darba tirgū. Turklāt ilgstošā bezdarba risks vairāk skar gados vecākus darba meklētājus un cilvēkus ar zemāku vai darba tirgum nepietiekamu izglītības līmeni. Tādējādi šiem cilvēkiem ir nepieciešams sniegt atbalstu vajadzīgās kvalifikācijas un prasmju iegūšanai, pretējā gadījumā, zaudējot darbu, tie ilgstoši nevarēs re-integrēties darba tirgū, tādējādi paliekot bez iztikas līdzekļiem – rezultātā pieaugs slogs pašvaldībām un valstij, jo šiem cilvēkiem būs nepieciešami vismaz minimālie iztikas līdzekļi un arī cits atbalsts, lai viņi varētu nodrošināt savas ikdienas vajadzības. Līdz ar to būtiska ir pilnvērtīga cilvēkresursu (nodarbināto) efektīva izmantošana, lai veicinātu kopējo tautsaimniecības attīstību un indivīda labklājību, kurā būtiska loma ir tieši pieaugušo izglītībā (koncentrēšanās uz riska grupām, lai straujāk paaugstinātu produktivitātes pieaugumu darba tirgū), valstij aktivizējot visdažādākās iedzīvotāju grupas, tajā skaitā neaktīvos iedzīvotājus (mājsaimnieces, studenti, pensijas vecuma iedzīvotāji u.c.), ieskaitot tos, kuri saņem izdienas pensijas. Ir savlaicīgi jānodrošina, lai gados vecākie cilvēki varētu turpināt produktīvi strādāt, rast pielietojumu savam potenciālam un viņu prasmes un kvalifikācija atbilstu darba tirgus aktuālajam pieprasījumam, tādējādi mazinot šo cilvēku bezdarba un sociālās atstumtības risks. Minētās tendences pieprasa jaunus risinājumus kvalificēta un darba tirgus vajadzībām atbilstoša darbaspēka sagatavošanā. Iedzīvotājiem, kuru prasmes ir novecojušas, vai arī viņi nevar turpināt darbu iepriekšējā profesijā (ko bieži vien ietekmē cilvēka vecums, veselības problēmas, profesijas specifika utt.), jāpiedāvā iespējas pārkvalificēties vai papildināt savas zināšanas. Ir jānodrošina iespēja iegūt papildu zināšanas un prasmes radniecīgajās profesijās un profesionālajās jomās – tas palīdzēs cilvēkiem ātrāk apgūt jaunās prasmes un atrast darbu. Īpaši aktuāli tas varētu būt grupām, kuras saņem izdienas pensijas.Līdz ar to, DP 8.4.1.SAM 8.4.1.1.pasākuma “Izmēģinājumprojekts bezdarba riskam pakļauto nodarbināto personu atbalstam” (turpmāk – pasākums) ietvaros ir plānots sniegt atbalstu bezdarba riskam pakļautajām personām - izdienas pensiju esošajiem un potenciālajiem saņēmējiem, kā arī bezdarba riskam pakļautajām personām vecumā no 50 gadiem, kurām nepieciešami profesionālās pilnveides un tālākizglītības pasākumi, lai uzturētu savu spēju konkurēt darba tirgū un mazinātu bezdarba iestāšanās risku.Kopumā pasākuma mērķis ir minētai mērķa grupai nodrošināt atbalstu, lai preventīvi novērstu bezdarba iestāšanās risku un nodrošinātu ātrāku pielāgošanos mainīgajam darba tirgus pieprasījumam. Šī mērķa sasniegšanai MK noteikumu projekts paredz īstenot vairākas atbalstāmas darbības, piemēram, karjeras atbalsta pakalpojumus, profesionālā apmācības (tai skaitā, profesionālās tālākizglītības programmu apguvi un profesionālās pilnveides izglītības programmu apguvi), neformālās izglītības programmu apguvi un pasākumus bezdarba riskam pakļauto nodarbināto personu atbalstam (atbalstu reģionālajai mobilitātei).Projektu pasākuma ietvaros īstenos Nodarbinātības valsts aģentūra (tai skaitā, veiks mērķa grupas atlasi, uzraudzīs pasākumu īstenošanu, kā arī veiks projekta vajadzībām nepieciešamos iepirkumus), piesaistot pakalpojumu sniedzējus (valsts un pašvaldību izglītības iestādes, profesionālās izglītības kompetences centrus). Pasākuma īstenošanas termiņš – no 2016.gada 1.janvāra līdz 2018.gada 31.decembrim.Pasākuma ietvaros plānotais pieejamais kopējais attiecināmais finansējums ir EUR 2 500 000, tai skaitā Eiropas Sociālā fonda finansējums – EUR 2 125 000 un valsts budžeta finansējums – EUR 375 000. Paredzēts, ka šī pasākuma ietvaros tiks sasniegti šādi uzraudzības rādītāji: līdz 2018.gada 31.decembrim atbalstu saņems 4 000 nodarbinātas personas (iznākuma rādītājs), no tām 2 500 nodarbinātas personas būs pilnveidojuši kompetenci pēc dalības apmācībās (rezultāta rādītājs). MK noteikumu projektā iekļauto rādītāju formulējums ir definēts atbilstoši darbības programmai un Eiropas Parlamenta un Padomes 2013.gada 17.decembra regulas (ES) Nr.1304/2013 par Eiropas Sociālo fondu un ar ko atceļ Padomes Regulu (EK) Nr.1081/2006 I pielikumam “Kopējie iznākuma un rezultātu rādītāji ESF investīcijām”.Pasākumam ir netieša pozitīva ietekme uz ES struktūrfondu ieguldījumu horizontālā principa “Vienlīdzīgas iespējas” mērķu sasniegšanu. Lai nodrošinātu šī principa uzraudzību, MK noteikumu projekts paredz, ka finansējuma saņēmējs uzkrās datus par horizontālā principa “Vienlīdzīgas iespējas” horizontālā rādītāja “Atbalstu saņēmušie sociālās atstumtības un nabadzības riskam pakļautie iedzīvotāji” sasniegšanu.Ņemot vērā iepriekš minēto, pasākumam ir sagaidāma pozitīva ietekme uz bezdarba līmeni, respektīvi, tiks preventīvi nodrošināta bezdarba riskam pakļauto personu bezdarba iestāšanās riska mazināšana un nodrošināta to ātrāka pielāgošanās mainīgajam darba tirgus pieprasījumam, kā arī mazinātas citas šīs anotācijas I sadaļas 2.punktā minētās problēmas.Vienlaikus informējam, ka atbilstoši Finanšu ministrijas 2014.gada 22.maija vēstulei Nr.21-4-01/2875 “Par specifisko atbalsta mērķu sākotnējo novērtēšanu” pasākumam ir veikts sākotnējais novērtējums[[3]](#footnote-3), tai skaitā pasākuma teritoriālo vajadzību analīze reģionālajā līmenī. |
| 3. | Projekta izstrādē iesaistītās institūcijas | MK noteikumu projekts izstrādāts sadarbībā ar Labklājības ministriju. |
| 4. | Cita informācija | Projekta iesniegumu vērtēšanas kritērijus, kurus piemēros pasākuma ietvaros projektu iesniegumu vērtēšanā, kritēriju piemērošanas metodiku un sākotnējo novērtējumu ir plānots izskatīt un apstiprināt 2014. – 2020.gada plānošanas perioda Uzraudzības komitejā, kuras sastāvā ir iekļauti arī sociālie, nevalstiskā sektora un reģionālie partneri. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bezdarba riskam pakļautās personas - izdienas pensiju esošie un potenciālie saņēmējiem, kā arī bezdarba riskam pakļautās personas vecumā no 50 gadiem (atbilstoši Valsts sociālās apdrošināšanas aģentūras datiem, liela daļa no izdienas pensionāru skaita, kuri nav sasnieguši valsts noteikto vispārējo pensionēšanās vecumu, turpina strādāt. Piemēram, 2014. gada decembrī, 94 % no iekšlietu iestāžu darbiniekiem, kuriem piešķirta izdienas pensija, vēl nav sasnieguši pensionēšanās vecumu, no tiem 59,9 % turpina strādāt arī pēc izdienas pensijas piešķiršanas. No prokuroriem, kuriem piešķirta izdienas pensija, 33% nav sasnieguši pensionēšanās vecumu, no tiem 31,6 % turpina strādāt. Savukārt 92 % kultūras darbinieku ir vecumā zem vispārējā pensionēšanās vecuma un 62,8 % kultūras darbinieku izdienas pensionāru turpina strādāt). |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.Papildus jau tiek plānots apmācību pasākumos ieviest atbalstu reģionālajai mobilitātei, lai veicinātu klientu mobilitāti un iespēju sasniegt apmācību vietas. Sabiedrības mērķgrupai (tiek plānots, ka reģionālās mobilitātes atbalstam varētu pieteikties vidēji 2% no visiem pasākumu dalībniekiem), atbilstoši MK noteikumu projekta 29.punktam, bezdarba riskam pakļautajām personām, lai saņemtu atbalstu reģionālai mobilitātei iesniedz:- iesniegumu par nepieciešamo finanšu atbalstu reģionālai mobilitātei;- pēc katra apmācību mēneša beigām, bet ne vēlāk kā līdz kārtējā mēneša piektajam datumam bezdarba riskam pakļautā persona iesniedz finansējuma saņēmējam izdevumus apliecinošus dokumentus par iepriekšējo apmācību mēnesi. |
| 3. | Administratīvo izmaksu monetārs novērtējums | - Iesniedzot iesniegumu par nepieciešamo finanšu atbalstu reģionālai mobilitātei: (darbaspēka atlīdzības vidējā likme \* laiks, kas nepieciešams bezdarba riskam pakļautai personai, lai sagatavotu iesniegumu) \* (bezdarba riskam pakļauto personu skaits, kas varētu pieteikties uz atbalstu reģionālai mobilitātei \* iesniegumu sagatavošanas biežums) + transporta izdevumi, kas radušies bezdarba riskam pakļautai personai, nogādājot iesniegumu Nodarbinātības valsts aģentūrā = (5,09\*0,5) \* (200\*1) + (2\*200) = 509 + 400 = EUR 909;- Sniedzot pēc katra apmācību mēneša beigām, bet ne vēlāk kā līdz kārtējā mēneša piektajam datumam izdevumus apliecinošus dokumentus par iepriekšējo apmācību mēnesi: (darbaspēka atlīdzības vidējā likme \* laiks, kas nepieciešams bezdarba riskam pakļautai personai, lai sagatavotu nepieciešamo informāciju par izdevumus apliecinošiem dokumentiem) \* ( bezdarba riskam pakļauto personu skaits, kas saņem atbalstu reģionālai mobilitātei \* informācijas sagatavošanas biežums) + transporta izdevumi, kas radušies bezdarbniekam, nogādājot informāciju aģentūrā, + izdevumi par kopiju izgatavošanu = (5,09\*0,5) \* (200\*2) + ((1+2)\*200) = 1 018 + 400 = EUR 1 418. |
| 4. | Cita informācija | Pasākuma ietvaros nav paredzēta koordinācija ar ES stratēģijas Baltijas jūras reģionam projektiem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 850 000 | 850 000 | 425 000 |
| 2. Budžeta izdevumi: | 0 | 0 | 1 000 000 | 1 000 000 | 500 000 |
| 3. Finansiālā ietekme: | 0 | 0 | -150 000 | -150 000 | -75 000 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | N/A | N/A | N/A | N/A |
| 5. Precizēta finansiālā ietekme: | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Pasākuma projektam plānots kopējais finansējums (kopējās attiecināmās izmaksas) EUR 2 500 000 apmērā, tai skaitā, Eiropas Sociālā fonda (turpmāk – ESF) finansējums EUR 2 125 000, valsts budžeta (turpmāk – VB) finansējums EUR 375 000. Budžeta ieņēmumi ir finansējuma ESF daļa 85% apmērā no projekta attiecināmām izmaksām.Saskaņā ar DP noteikto, 8.4.1.specifiskā atbalsta mērķa “Pilnveidot nodarbināto personu profesionālo kompetenci” ietvaros rezerve veido 6,63% (18 599 675 EUR) no kopējas investīcijas prioritārajam virzienam ESF atbalsta ietvaros. Finansējuma rezervi paredzēts nodrošināt 8.4.1.SAM 8.4.1.2.pasākuma “Pilnveidot nodarbināto personu profesionālo kompetenci” ietvaros. Lēmums, vai rezervi izmantot 8.4.1.SAM 8.4.1.2.pasākuma “Pilnveidot nodarbināto personu profesionālo kompetenci” ietvaros, tiks pieņemts pēc prioritātes ietvaros sasniegto rezultātu uz 2018. gada 31.decembri analīzes. Ietekmes uz budžetu aprēķinos pieņemts, ka prioritārā virziena ietvaros mērķi uz 2018.gadu tiks sasniegti un rezerves finansējums tiks iekļauts 8.4.1.SAM 8.4.1.2.pasākuma “Pilnveidot nodarbināto personu profesionālo kompetenci” budžetā.Pasākuma īstenošanas termiņš – no 2016.gada 1.janvārī līdz 2018.gada 31.decembrim.Pirmajā un otrajā ieviešanas gadā plānots lielāks finansējums (kopā indikatīvi 80% no pasākuma finansējuma), trešajam gadam plānots indikatīvi 20% apmērā.**2016. gadam** indikatīvi kopējās izmaksas EUR 1 000 000, tai skaitā no tā ESF finansējums EUR 850 000 un valsts budžeta līdzfinansējums EUR 150 000. Budžetā 2016.gadam šobrīd finansējums projektam nav paredzēts. Izglītības un zinātnes ministrija 2016.gadā normatīvajos aktos noteiktajā kārtībā sagatavos un iesniegs Finanšu ministrijai līdzekļu pieprasījumu, indikatīvi, EUR 1 000 000 apmērā, pārdalei no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.**2017.gadam** indikatīvi kopējās izmaksas EUR 1 000 000, tai skaitā no tā ESF finansējums EUR 850 000 un valsts budžeta līdzfinansējums EUR 150 000. **2018. gadam** indikatīvi kopējās izmaksas EUR 500 000, tai skaitā no tā ESF finansējums EUR 425 000 un valsts budžeta līdzfinansējums EUR 75 000. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un var tikt precizēts pēc pasākuma ietvaros paredzētā projekta apstiprināšanas. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Eiropas Parlamenta un Padomes 2013.gada 17.decembra Regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 prasību nodrošināšanu, un normatīvajos aktos par ES fondu publicitātes un vizuālās identitātes prasību nodrošināšanu. |
| 2. | Sabiedrības līdzdalība projekta izstrādē | Sabiedrības līdzdalība MK noteikumu projekta izstrādē tika nodrošināta, ievietojot MK noteikumu projektu IZM tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus sniegt viedokli. |
| 3. | Sabiedrības līdzdalības rezultāti | Sabiedrības līdzdalības rezultātā ir izstrādāts MK noteikumu projekts, kura atbalstāmās darbības ir maksimāli mērķētas uz sabiedrību un tās interesēm. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM kā atbildīgā iestāde, Centrālā finanšu un līgumu aģentūra kā sadarbības iestāde un Nodarbinātības valsts aģentūra kā ES fondu finansējuma saņēmēja. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas IV un V.sadaļa – MK noteikumu projekts šīs jomas neskar.

Izglītības un zinātnes ministre M.Seile

Vizē:

Valsts sekretāra vietniece –

Izglītības departamenta direktore,

valsts sekretāra pienākumu izpildītāja E.Papule

27.06.2015. 9:11

2339

L.Vilde-Jurisone

liga.vilde@izm.gov.lv, 67047767

1. <http://www.lm.gov.lv/text/2562>; [↑](#footnote-ref-1)
2. https://www.em.gov.lv/lv/nozares\_politika/tautsaimniecibas\_attistiba/informativais\_zinojums\_par\_darba\_tirgus\_videja\_un\_ilgtermina\_prognozem/ [↑](#footnote-ref-2)
3. Detalizētāku informāciju skat. DP 8.4.1.specifiskā atbalsta mērķa “Pilnveidot nodarbināto personu profesionālo kompetenci” 8.4.1.1.pasākuma “Izmēģinājumprojekts bezdarba riskam pakļauto nodarbināto personu atbalstam” sākotnējā novērtējumā, kas tiks iesniegts izskatīšanai Uzraudzības komitejas apakškomitejas 2015.gada 30.jūlija sēdē. [↑](#footnote-ref-3)